शौचालय निर्माण के लिए की समझाइश
सायला | कस्बेमें मंगलवार सवेरे स्वच्छ भारत मिशन के तहत मॉर्निंग फॉलोअप कैम्प में खुले में शौच जाने वाले ग्रामीणों से समझाइश की गई तथा अभियान के तहत शौचालय बनाने के लिये प्रेरित किया। ग्राम सेवक दिनेशसिंह राजपुरोहित के नेतृत्व में भीलवाड़ी नदी क्षेत्र, मेघवालों का धोरा वीराना तिराहे पर सवेरे खुले में शौच जाने वाले ग्रामीणों को अभियान की जानकारी दी गई तथा कहा कि सरकार ग्राम पंचायत को खुले में शौच से मुक्त करवाने के लिए अपने घरों में शौचालय बनाकर नियमित उपयोग की करने की समझाइश की। ग्राम सेवक दिनेशसिंह राजपुरोहित ने अभियान के तहत शौचालय निर्माण की मिलने वाली प्रोत्सहान राशि की जानकारी दी। शिक्षक उम्मेदसिंह डूडी ने खुले में शौच जाने वाली बीमारियों की जानकारी दी। इस दौरान पटवारी श्रीमती परमेश्वरी, दिनेश कुमार, रोजगार सहायक महेंद्र जीनगर आदि मौजूद थे।
hin_Deva hin_Deva